  Наталья Тетерина 15-тӥ шуркынмонэ Ижкарысь Кузебай Герд нимо йӧскалык музейын Быдӟым Атыкай ожлэн данъетъёсыныз тодматон пумиськон ортчиз. Ужрадэз туэ котырес лыдпуссэс пусйись данъетъёслы – Горд Знамя орденлы, Слава орденлы но «За отвагу» медальлы – сӥзизы. Кызьы вераз ивортодэтъя «Удмуртия» агентстволэн корреспондентэзлы пумиськонэз радъясь, Россиысь гожъяськисьёслэн огазеяськонзылэн ёзчиез, Быдӟым Атыкай ожлэсь историзэ эскерись Николай Кузнецов, Горд Знамя орденэз юнматэм тырысь туэ 16-тӥ куарусёнэ 100 ар тырмиз. Совето Россиын со нырысетӥез вылӥ орден вал. Удмуртиын вордскем 600 пала адями ог 870 сыӵе данъетэз басьтӥз. Пусъем муртъёс пӧлысь тросэз Быдӟым Атыкай оже пыриськемъёс, но вань Граждан ож дыръя орденэз басьтэмъёс но. Кин пусъемын удмуртъёс пӧлысь Горд Знамя орденэн Граждан ож дыръя – со Булдаков Прохор Яковлевич, Юкаменск ёросын вордӥськем адями. Со пусъемын та орденэн 1919-тӥ арын. Но со асьме палан ӧз ожмаськы, со ожмаськиз, куке англо-француз десант Архангельск пала Совето Россие пыриз, соослы пумит тӥни ожмаськиз асьме удмурт адями Николай Кузнецов, Быдӟым Атыкай ожлэсь историзэ эскерисьИсториез эскерись верамъя, Быдӟым Атыкай ож дыръя Горд Знамя орденэн пусъем Удмуртиын вордскемъёс сярысь вераны одӥг ужрадлы висъям дыр уз тырмы, соин ик люкаськемъёсты куд-ог геройёсын гинэ тодмато. Удмуртъёс сярысь верано ке, кык Горд Знамя орденэн пусъем муртъёс пӧлын туж паймымон адями, кудӥз Сталинград понна ожмаськиз, Мамаев курган дорын ватэмын. Со кык орденэн пусъемын ог толэзь ӵоже: одӥгез – улэп дыръяз, мукетыз – быремез бере. Со вылэм противотанковой пыӵалъёслэн взводзылэн командирез Лебедев Дмитрий Николаевич, кудӥз вордӥськиз Саркуз гуртын Кизнер ёросын Николай Кузнецов, Быдӟым Атыкай ожлэсь историзэ эскерисьБыдӟым тыложын Горд Знамя орденъёсын пусъемын Пичи Пурга ёросысь Норья черкогуртысь кык лётчикъёс. Коньывуон пумын Николай Кузнецов соосын улосчиоссэс тодматӥз.     Коротаев Леонид Георгиевичлы, лётчиклы, кык Горд Знамя орден сётэмын вал. Нош мукетыз лётчик, Замятин Иван Иосифович, со пусъемын куинь Горд Знамя орденэн, Александр Невский орденэн пусъемын Николай Кузнецов, Быдӟым Атыкай ожлэсь историзэ эскерисьОзьы ик туэ 16-тӥ коньывуонэ «За отвагу» медалез юнматэм дырысен 80 ар тырмиз. Асьме элькунын вордскемъёслы 25 сюрс мында сыӵе медаль сётӥзы – кинлы ке одӥг, кинлы ке кык. Нырысетӥез данъям улосчимы – со Ижкарын вордскем Леонид Ильин, кудзэ Хасан ты дорын ожъёс дыръя пусйизы. Вераны кулэ, куд-ог учырын медаль улонэз но утьыны юрттӥз. Мон ог 10 ар талэсь азьло пумиськылӥ ожгарчиен, кудӥз вал Ижкарысь Ленин ёрослэн военной комиссарез – Кушнаренко Иван Тимофеевич. Со мыным «За отвагу» медальзэ возьматӥз, кудӥз гадь вылаз вылэм. Фашист снайпер ыбыса, со медалез солэсь улонзэ утем Николай Кузнецов, Быдӟым Атыкай ожлэсь историзэ эскерисьПумиськонэ люкаськемъёс «За отвагу» медален пусъем муртэн Александр Пронинэн тодматскизы. Со Удмуртиын вордскемын ӧвӧл ке но, ог 60 ар асьме элькунын улэ ни. 93 аресъем воргорон «За отвагу» куинь медальлэн кавалерез луэ. Со сяна, ужрадын Слава орденлы саклык висъязы. Туэ 8-тӥ шуркынмонэ данъетлы 75 ар тырмиз. Удмуртиын вордскемъёс пӧлысь та орденэн 6 сюрс адями пусъемын. Ӵапак та данъетэз басьтэм муртъёслэн пиоссы пумиськонын дано атайёссы сярысь веразы. Ватсалом, Быдӟым Атыкай ожлэн данъетъёсызлы сӥзем ужрадэ Егит лётчикъёслэн школаязы дышетскисьёс но Ижкарысь промышленностья но экономикая колледжысь студентъёс пыриськизы.  Тегъёс: Ижкар Удмуртия история Мерлык БыдӟымАтыкайож данъетъёс  